Lindsay Jones (actor)

Si Lindsay Elise Jones (née Tuggey; namundag Setyembre 6, 1989) sarong Amerikanong aktor, direktor, gamer, asin host. Siya midbid sa saiyang trabaho kaiba an Rooster Teeth, asin nagtaong boses ki Ruby Rosesa RWBY asin Kimball sa Red vs. Blue poon pa kan 2013.

 Buhay asin karera 
Si Jones namundag asin nagdakula sa Dallas, Texas. Nagklase siya, asin naggradwar, sa Unibersidad nin Texas sa Austin. Mantang nasa Unibersidad nin Texas, ginamit niya an pangaran sa entablado na Lindsay Kavlin.

Si Jones nag-ayon sa Rooster Teeth Productions, kun sain dakul sindang oras na trinabaho sa mga video sa division kan Achievement Hunter.Saro siyang direktor, parasurat asin aktor sa boses sa X-Ray and Vav, seryeng cartoon kang Rooster Teeth. Dugang pa, si Jones an panginot na tagapagpadalagan kan video gaming website kan Rooster Teeth na Achievement Hunter, asin nagluwas man siya sa dakul pang ibang mga produksyon arog kan Ten Little Roosters and On the Spot. Kan Abril 2012, idinagdag sinda sa cast nin Internet Box na tolong beses na nangganang Podcast Award.

Inagom ni Jones an saiyang haloy nang kailusyon na si Michael Jones kan Mayo 9, 2014. Durante kan 2016 Extra Life livestream kan Rooster Teeth, ipinaisi kan mag-agom na sinda naglalaom sa sarong aking babae, sa Hunyo 2017. Si Iris Elise Jones namundag kan Mayo 24, 2017. Kan RTX 2018, ipinaisi ni Jones na inaasahan ninda an ikaduwang aki kan Pebrero 2019. Si Luna Claire Jones namundag Pebrero 18, 2019.

Kan 2019, sinda nag-organisa kan SXSW Gaming Awards. Kan Disyembre 2020, sinabi ni Jones na mas gusto niya an "they/them" na pronouns, pero "okay" man giraray saiya an "she/her" na pronouns.

 Mga Toltolan